कर्नाटक में चुनावी रैली में कहा- कहीं राम मंदिर बनता है तो उन्हें आपत्ति होती है
Assam CM Hemant Bishwa Sarma; Karnataka Election Campaign; Congress New Mughal, कर्नाटक चुनाव के मद्देनजर भाजपा ने चुनाव प्रचार शुरू कर दी है। असम के मुख्यमंत्री हिमंत बिस्वा सरमा ने बेलगावी में कांग्रेस पर जमकर निशाना साधा। रैली को संबोधित करते हुए उन्होंने कांग्रेस को आज की नई मुगल बताया।
असम के मुख्यमंत्री हिमंत बिस्वा सरमा ने कर्नाटक के बेलगावी में कांग्रेस पर जमकर निशाना साधा। एक चुनावी रैली को संबोधित करते हुए उन्होंने कांग्रेस को आज की नई मुगल बताया। इस दौरान उन्होंने पार्टी पर भारत को दुर्बल करने का आरोप लगाया।
असम CM ने कहा कि उन्होंने कहा कि पहले मुगलों ने देश को कमजोर किया। अब कांग्रेस दोबारा भारत को कमजोर करने का काम कर रही है। सरमा ने कहा कि कांग्रेस आज की नई मुगल है। अगर कहीं राम मंदिर बनता है तो उन्हें आपत्ति होती है। आप क्या मुगल के बच्चे हैं...।
औरंगजेब ने सनातन संस्कृति को समाप्त करने की कोशिश की
सरमा ने कहा कि औरंगजेब ने सनातन संस्कृति को समाप्त करने की कोशिश की, लेकिन वह हमारी सनातन संस्कृति को समाप्त नहीं कर पाया। सरमा के मुताबिक, औरंगजेब ने बहुत से लोगों को इस्लाम में धर्म परिवर्तन कराया।
उन्होंने कहा कि उस समय छत्रपति शिवाजी महाराज ने जन्म लिया और उन्होंने दिखाया कि भारत माता उनके जैसा पुत्र पैदा कर सकती है जो औरंगजेब को चुनौती दे सकता है।
भारत एक सनातन देश है- असम CM
असम CM ने कहा कि हमारे देश में कई ऐसे लोग हैं जो गर्व कहते है- मैं मुस्लिम हूं, मैं ईसाई हूं। मुझे उनसे कोई दिक्कत नहीं, लेकिन भारत में ऐसे व्यक्ति की जरुरत है, जो गर्व से कह सके कि मैं हिंदू हूं। उन्होंने कहा कि भारत आज सनातन देश है...यहां हिंदू है और रहेगा। इस दौरान उन्होंने लोगों से पूछा- क्या यह सच नहीं था कि औरंगजेब ने पूरे भारत पर कब्जा कर लिया था।
हमे मदरसे नहीं स्कूल कॉलेज की जरुरत
सरमा ने कहा- असम में बांग्लादेश से लोग आकर हमारी सभ्यता और संस्कृति पर खतरा पैदा करते हैं। मुझसे पूछा गया कि आपने 600 मदरसे बंद कर दिए। तो मैंने कहा- मेरा इरादा सारे मदरसे बंद करने का है, क्योंकि हमें मदरसे नहीं स्कूल, कॉलेज और यूनिवर्सिटी की जरूरत है।
नए भारत की परिभाषा बताई
अपने संबोधन के दौरान सरमा ने नए भारत की परिभाषा बताई। उन्होंने कहा कि एक समय हमारी दिल्ली के बादशाह मंदिर तोड़ने की बात करते थे, लेकिन आज नरेंद्र मोदी के शासन में हम मंदिर निर्माण की बावत करते हैं। ये नया भारत है। सरमा ने कहा कि नए भारत की इकोनॉमी ब्रिटेन की इकोनॉमी से मजबूत है। नया भारत अब वैक्सीन खुद प्रोड्यूस करता है।
उन्होंने आगे कहा आज का भारत जवाबी कार्रवाई में पाकिस्तान में घुसकर मारने की ताकत रखता है। इस नए भारत को हमे बचाकर रखना है।
हिमंत बिस्वा सरमा से जुड़ी ये खबर भी पढ़ें...
असम CM बोले- बाल विवाह पर कार्रवाई सांप्रदायिक नहीं:अपराधियों का रोना रोने वालों को 11 साल में गर्भवती हो रहीं बच्चियों की फिक्र नहीं
असम में बाल विवाह के खिलाफ राज्य सरकार सख्त ऐक्शन ले रही है। मुख्यमंत्री हिमंत बिस्वा सरमा ने बुधवार को विधानसभा में कहा कि बाल विवाह पर किसी तरह की सांप्रदायिक कार्रवाई नहीं की जा रही है। मुख्यमंत्री विधानसभा के बजट सत्र में राज्यपाल के अभिभाषण पर धन्यवाद प्रस्ताव के दौरान सदन को संबोधित कर रहे थे। पूरी खबर यहां पढ़ें...